# Astra Taylor

Astra Taylor (Winnipeg, 1979) és una directora de cinema documental, escriptora, activista i música canadenca-estatunidenca. És sòcia de la Shuttleworth Foundation implicada en la lluita contra les pràctiques predatòries al voltant de la deute.

## Trajectòria

Va néixer a Winnipeg, província de Manitoba, al Canadà, i va créixer a Athens, Geòrgia (EUA). No es va escolaritzar fins als 13 anys, quan va començar el novè grau. Als 16 anys va abandonar l'escola secundària per assistir a les classes de la Universitat de Geòrgia, en la qual va romandre durant un any abans d'anar a la Universitat de Brown. Al cap d'un any va decidir que la «desescolarització» era una elecció que prevaldria al llarg de la seva vida. Taylor ha ensenyat sociologia a la Universitat de Geòrgia i a l'State University of New York at New Paltz. Els seus articles han aparegut en nombroses revistes com Dissent, n+1, Adbusters, The Baffler, The Nation, Salon, The Guardian, i The London Review of Books.
Els anys 2013 i 2014, va participar d'alguns concerts del grup de música indie folk Neutral Milk Hotel tocant la guitarra i l'acordió.
Taylor va participar del moviment social Occupy Wall Street i va ser coeditora del periòdic Occupy!. Hi va treballar al costat de Sarah Leonard de la revista Dissent i Keith Gessen de n+1. Occupy! va cobrir el moviment Occupy Wall Street i va ser antologitzat més tard per Verso Books.
Taylor és germana de la pintora i activista pels drets de les persones amb discapacitat Sunny Taylor, i està casada amb Jeff Mangum, el cantant de Neutral Milk Hotel. És vegana i actualment resideix a Nova York.

## Obra
### Pel·lícules

* Zizek!, 2005
* Examined Life, 2008
* What Is Democracy?, 2019

### Escrits

* Examined Life: Excursions with Contemporary Thinkers (editora), The New Press, 2009, ISBN 9781595584472
* Occupy!: Scenes From Occupied América (coeditora), Verso, 2012, ISBN 9781844679409.
* The People's Platform: Taking Back Power and Culture in the Digital Age, Henry Holt and Company, 2014, ISBN 9780007525591.
* "The faux-bot revolution", in A Field Guide to The Future of Work, RSA Future Work Centre, 2018
* Democracy May Not Exist, but We'll Miss It When It's Gone, Metropolitan Books, 2019

## Referències

* ↑ «Authors: Astra Taylor». Dissent Magazine. [Consulta: 14 febrer 2016].
* ↑ «Astra Taylor - Authors». n+1. [Consulta: 26 octubre 2014].
* ↑ «Astra Taylor». Adbusters. Arxivat de l'original el 26 d'octubre de 2014. [Consulta: 26 octubre 2014].
* ↑ «Astra Taylor - The Baffler» (en anglès americà). The Baffler. [Consulta: 6 març 2016].
* ↑ «Author Bios: Astra Taylor». The Nation. [Consulta: 26 octubre 2014].
* ↑ «Astra Taylor». Salon.com. [Consulta: 26 octubre 2014].
* ↑ «Astra Taylor». The London Review of Books. [Consulta: 26 octubre 2014].
* ↑ Jarnow, Jesse «Neutral Milk Hotel's First Show in 15 Years Was Ragged, Glorious». Spin.com [Consulta: 26 octubre 2014].
* ↑ «Read Our New Gazette» (en anglès americà). n+1. [Consulta: 6 març 2016].
* ↑ «VersoBooks.com». www.versobooks.com. [Consulta: 6 març 2016].
* ↑ http://www.freewilliamsburg.com/january_2002/sunny.html Arxivat 2013-01-03 at Archive.is "Sunny Taylor", Free Williamsburg, accessed February 8, 2009.
* ↑ http://www.gloriousnoise.com/articles/2008/jeff_mangum_married.php Article from Glorious Noise, accessed February 8, 2009.
* ↑ «Jeff Mangum Benefit for WFAS». Woodstock Farm Animal Sanctuary, 28-10-2011. Arxivat de l'original el 2018-04-05. [Consulta: 14 juny 2016].
* ↑ Taylor, Astra. The People's Platform, 2014.
* ↑ Dougherty, Sally «Book Review Examined Life: Excursions with Contemporary Thinkers edited by Astra Taylor.». Theosophy Northwest [Consulta: 26 octubre 2014].
* ↑ «Occupy!: Scenes from Occupied America». VersoBooks.com. [Consulta: 26 octubre 2014].
* ↑ Wu, Tim. «Content and Its Discontents». [Consulta: 2 setembre 2014].